มีข้อสงสัยค่ะ อายุ 49 ปี มีเพศสัมพันธ์ระหว่าง 14-21 ต.ค. หลั่งนอก มีประจำเดือน 28 ต.ค.-2 พ.ย. และ 28 พ.ย.-3 ธ.ค. และต่อมา ประจำเดือนขาดไปจนถึงวันนี้ ตรวจการตั้งครรภ์ 2 ครั้งขึ้นขีดเดียวทั้ง 2 ครั้ง แต่มีอาการช่องคลอดแห้ง จากที่เคยเป็นตกขาวก็ไม่เป็นเลย ร้อนวูบวาบเป็นระยะ มีน้ำลายหวาน ไม่ทราบว่าเป็นอาการของอะไรคะ
สวัสดีค่ะ หากประจำเดือนครั้งสุดท้ายคือ 28 พ.ย. และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น โดยอาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นนอกจากนี้ เนื่องจากอายุ 49 ปีแล้ว ประกอบกับมีอาการช่องคลอดแห้ง ไม่มีตกขาว ร้อนวูบวาบ ก็น่าจะเป็นอาการของวัยใกล้หมดประจำเดือนได้ (perimenopause) ซึ่งคือช่วงวัยที่ผู้หญิงยังมีประจำเดือน แต่เริ่มไม่สม่ำเสมอ หรือ ขาดประจำเดือนมาระยะเวลาหนึ่ง แต่ไม่ถึง 1 ปี ร่วมกับการที่มีอาการผิดปกติ เช่น ร้อนวูบวาบ ช่องคลอดแห้ง นอนไม่หลับ อารมณ์แปรปรวน ซึ่งเริ่มพบได้ตั้งแต่อายุ 40 ปีขึ้นไปสำหรับวัยทอง จะนับเมื่อหมดประจำเดือนไปแล้ว 1 ปี และอาจมีอาการต่างๆ ร่วมด้วย ได้แก่ ร้อนวูบวาบ ไม่สบายตัว มีเหงื่อออกในตอนกลางคืน นอนไม่หลับ ผิวแห้ง หนังศีรษะบาง ผมร่วง ช่องคลอดแห้ง คัน เจ็บเวลามีเพศสัมพันธ์ ไม่มีอารมณ์ทางเพศ ปัสสาวะบ่อย ปัสสาวะเล็ด อ้วนขึ้น ระบบเผาผลาญในร่างกายทำงานได้น้อยลง ไม่มีสมาธิ อารมณ์แปรปรวน หงุดหงิดง่าย วิตกกังวล ขาดความมั่นใจ เป็นต้นดังนั้น หากอาการช่องคลอดแห้ง ร้อนวูบวาบ หรือมีอาการอื่นๆ อีก และเป็นมากจนรบกวนการใช้ชีวิตประจำวัน แนะนำควรไปพบสูติ-นรีแพทย์เพื่อพิจารณารับยาฮอร์โมนทาน รวมถึงประเมินสุขภาพและโรคต่างๆ ที่อาจพบได้ด้วยค่ะ